9. การควบคุมภายใน

บริษัทได้จัดให้มีระบบการควบคุมภายในที่ครอบคลุมทุกด้านทั้งด้านการเงิน
การปฏิบัติงานทั้งในระดับงานบริหารและระดับปฏิบัติงาน ให้เป็นไปตามกฎหมาย ข้อบังคับ
ระเบียบที่เกี่ยวข้อง จึงได้กำหนดภาระหน้าที่ อำนาจการดำเนินการของผู้ปฏิบัติงาน
และผู้บริหารไว้เป็นลายลักษณ์อักษรอย่างชัดเจน
และมีการควบคุมดูแลการใช้ทรัพย์สินของบริษัทให้เกิดประโยชน์สูงสุด

ทางด้านการสอบทานประสิทธิภาพของระบบการควบคุมภายใน
ในปีนี้ผู้ตรวจสอบอิสระได้เข้าตรวจสอบรวมทั้งสิ้น 3 กระบวนการ คือ 1. กระบวนการผลิต
ซึ่งมีขอบเขตครอบคลุมเรื่องการจัดการวัตถุดิบ การใช้เครื่องจักร
กระบวนการควบคุมคุณภาพสินค้าที่ผลิต ขั้นตอนต่าง ๆ ในการผลิต การจัดการกับเศษวัตถุดิบ
และวัสดุอื่น ๆ ระบบงานด้านต้นทุนและค่าใช้จ่ายในการผลิต การส่งมอบผลิตภัณฑ์ให้ลูกค้า
การรักษาความปลอดภัย 2.กระบวนการขายและการตลาด
มีขอบเขตคลอบคลุมเรื่องการวางแผนการขายและการตลาด การทบทวนข้อตกลงกับลูกค้า
การรับข้อร้องเรียนจากลูกค้า และการสำรวจความพึงพอใจจากลูกค้า และ 3.
กระบวนการด้านบัญชีและการเงิน
มีขอบเขตครอบคลุมเรื่องโครงสร้างการบริหารงานด้านบัญชีและการเงิน
ระบบการรับเงินและบริหารลูกหนี้ ระบบการจ่ายเงินและบริหารเจ้าหนี้ และระบบัญชีต้นทุน
ผลการตรวจสอบไม่พบรายการที่กระทบต่อกิจการอย่างมีนัยสำคัญ
โดยผู้ตรวจสอบมีข้อเสนอแนะให้บริษัทปรับปรุงกระบวนการทำงานเพื่อให้ระบบควบคุมภายในของบริษัทเป็นไปอย่างมีประสิทธิภาพยิ่งขึ้น
ตามที่ได้เปิดเผยไว้ในรายงานคณะกรรมการตรวจสอบแล้ว ในการประชุมคณะกรรมการบริษัททุกครั้ง
บริษัทจะกำหนดวาระในการประชุมให้คณะกรรมการตรวจสอบต้องแถลงผลการตรวจสอบต่อคณะกรรมการ
ซึ่งคณะกรรมการบริษัทมีความเห็นว่าการควบคุมภายในโดยรวมของระบบงานต่าง ๆ
ของบริษัทมีความเพียงพอและเหมาะสมกับสถานการณ์ปัจจุบัน ทั้งในด้านการบัญชี
และการปฏิบัติงานตามนโยบายของฝ่ายบริหาร
ทั้งยังรับผิดชอบดูแลทรัพย์สินของบริษัทรวมถึงป้องกันการทุจริตหรือข้อผิดพลาดหากเกิดขึ้นได้ด้วย

รายงานของคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัท อุตสาหกรรมถังโลหะไทย จำกัด (มหาชน) ประกอบด้วย
นายดนัยธนิต พิศาลบุตร เป็นประธานกรรมการตรวจสอบ นางอัจฉริยา พัฒนวงศ์ และนางวนิดา
ชาญศิขริน เป็นกรรมการตรวจสอบ

คณะกรรมการตรวจสอบได้ปฏิบัติงานภายใต้ขอบเขตหน้าที่และความรับผิดชอบตามข้อบังคับว่าด้วยคณะกรรมการตรวจสอบ
และได้รับมอบหมายจากคณะกรรมการบริษัท เพื่อสอบทานรายงานทางการเงินของบริษัท
สอบทานประสิทธิภาพของระบบการควบคุมภายใน
ดูแลให้การปฏิบัติของบริษัทเป็นไปตามกฎหมายว่าด้วยหลักทรัพย์และตลาดหลักทรัพย์แห่งประเทศไทย
รวมทั้งข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท
พิจารณาคัดเลือกเสนอแนะแต่งตั้งผู้สอบบัญชีและค่าตอบแทนประจำปี

ในปี 2553 คณะกรรมการตรวจสอบได้มีการประชุมรวม 4 ครั้ง
ตามรายละเอียดการเข้าร่วมประชุม เพื่อดูแลกิจการตามขอบเขตความรับผิดชอบ
ได้มีการสอบทานงบการเงินรายไตรมาสและสิ้นงวด โดยประชุมร่วมกับผู้สอบบัญชีของบริษัท 2 ครั้ง
เพื่อพิจารณารายงานผลการตรวจสอบ ข้อเสนอแนะ
รวมถึงแจ้งให้ทราบเรื่องมาตรฐานการบัญชีที่เริ่มใช้ในปี 2554 เพื่อเตรียมพร้อม
ซึ่งการประชุมกับผู้สอบบัญชีของบริษัทจำนวน 1 ใน 2 ครั้ง ไม่มีฝ่ายบริหารเข้าร่วมประชุม
ผู้ตรวจสอบบัญชีของบริษัทแสดงความคิดเห็นต่องบการเงินรวมและงบการเงินเฉพาะบริษัทว่าถูกต้องตามที่ควรในสาระสำคัญตามหลักการบัญชีที่รับรองทั่วไป
และไม่มีเงื่อนไขใด ๆ ทางด้านการสอบทานประสิทธิภาพของระบบการควบคุมภายใน
ในปีนี้ผู้ตรวจสอบอิสระได้เข้าตรวจสอบรวมทั้งสิ้น 3 กระบวนการ คือ 1. กระบวนการผลิต
ซึ่งมีขอบเขตครอบคลุมเรื่องการจัดการวัตถุดิบ การใช้เครื่องจักร
กระบวนการควบคุมคุณภาพสินค้าที่ผลิต ขั้นตอนต่าง ๆ ในการผลิต การจัดการกับเศษวัตถุดิบ
และวัสดุอื่น ๆ ระบบงานด้านต้นทุนและค่าใช้จ่ายในการผลิต การส่งมอบผลิตภัณฑ์ให้ลูกค้า
การรักษาความปลอดภัย 2.กระบวนการขายและการตลาด
มีขอบเขตครอบคลุมเรื่องการวางแผนการขายและการตลาด การทบทวนข้อตกลงกับลูกค้า
การรับข้อร้องเรียนจากลูกค้า และการสำรวจความพึงพอใจจากลูกค้า และ 3.
กระบวนการด้านบัญชีและการเงิน
มีขอบเขตครอบคลุมเรื่องโครงสร้างการบริหารงานด้านบัญชีและการเงิน
ระบบการรับเงินและบริหารลูกหนี้ ระบบการจ่ายเงินและบริหารเจ้าหนี้ และระบบบัญชีต้นทุน
ผลการตรวจสอบไม่พบรายการที่กระทบต่อกิจการอย่างมีนัยสำคัญ
โดยผู้ตรวจสอบมีข้อเสนอแนะให้บริษัทปรับปรุงกระบวนการทำงานเพื่อให้ระบบควบคุมภายในของบริษัทเป็นไปอย่างมีประสิทธิภาพยิ่งขึ้น
และคณะกรรมการตรวจสอบได้จัดทำรายงานผลการตรวจสอบเสนอต่อที่ประชุมคณะกรรมการบริษัทได้รับทราบแล้ว

อนึ่งในปี 2553 บริษัทและบริษัทย่อยไม่มีธุรกรรมที่อาจมีความขัดแย้งทางผลประโยชน์ใด ๆ
ต่อผู้ที่เกี่ยวข้องกับบริษัทและบริษัทย่อย และคณะกรรมการตรวจสอบมีความเห็นว่า
ผู้สอบบัญชีของบริษัทและบริษัทย่อยสามารถปฏิบัติหน้าที่ได้อย่างเหมาะสม
คณะกรรมการตรวจสอบจึงได้ให้ความเห็นเสนอแนะต่อคณะกรรมการบริษัท
เพื่อขออนุมัติต่อที่ประชุมผู้ถือหุ้นแต่งตั้งนางสุวนีย์ กิตติปัญญางาม ผู้สอบบัญชีรับอนุญาตเลขที่ 2899
หรือ นายพรชัย กิตติปัญญางาม ผู้สอบบัญชีรับอนุญาตเลขที่ 2778 แห่งบริษัท บัญชีกิจ จำกัด
เป็นผู้สอบบัญชีของบริษัท ประจำปี 2554

  ในนามคณะกรรมการตรวจสอบ

  (นายดนัยธนิต พิศาลบุตร)

  ประธานกรรมการตรวจสอบ

  28 กุมภาพันธ์ 2554